CELEX: 32017D0017
Language: et
Date: 2017-05-23 00:00:00
Title: Euroopa Keskpanga otsus (EL) 2017/937, 23. mai 2017, millega nimetatakse ametisse tööüksuste juhid, kes võtavad vastu delegeeritud otsuseid järelevalve alla kuuluvate üksuste olulisuse kohta (EKP/2017/17)

1.6.2017   
            
            
               ET
            
            
               Euroopa Liidu Teataja
            
            
               L 141/28
            
         EUROOPA KESKPANGA OTSUS (EL) 2017/937,
   23. mai 2017,
   millega nimetatakse ametisse tööüksuste juhid, kes võtavad vastu delegeeritud otsuseid järelevalve alla kuuluvate üksuste olulisuse kohta (EKP/2017/17)
   EUROOPA KESKPANGA NÕUKOGU,
   võttes arvesse Euroopa Liidu toimimise lepingut,
   võttes arvesse Euroopa Keskpankade Süsteemi ja Euroopa Keskpanga põhikirja, eelkõige selle artiklit 11.6,
   võttes arvesse Euroopa Keskpanga 16. novembri 2016. aasta otsust (EL) 2017/933 otsustamispädevuse delegeerimise üldraamistiku kohta seoses järelevalveülesannetega seotud õigusaktidega (EKP/2016/40), (1) eelkõige selle artikleid 4 ja 5,
   võttes arvesse Euroopa Keskpanga 16. novembri 2016. aasta otsust (EL) 2017/934 järelevalve alla kuuluvate üksuste olulisust käsitlevate otsuste delegeerimise kohta (EKP/2016/41), (2) eelkõige selle artiklit 2,
   võttes arvesse 19. veebruari 2004. aasta otsust EKP/2004/2, millega võetakse vastu Euroopa Keskpanga kodukord, (3) eelkõige selle artiklit 10,
   ning arvestades järgmist:
   
               (1)
            
            
               Et menetleda märkimisväärset hulka otsuseid, mida Euroopa Keskpank (EKP) peab vastu võtma oma järelevalveülesannete täitmisel, on kehtestatud konkreetsete delegeeritud otsuste tegemise kord.
            
         
               (2)
            
            
               Delegeerimisotsus kehtib, kui EKP juhatus võtab vastu otsuse, millega volitatakse üks või mitu tööüksuste juhti tegema otsuseid delegeerimisotsuse alusel.
            
         
               (3)
            
            
               EKP juhatus peab tööüksuste juhtide volitamisel arvesse võtma delegeerimisotsuse olulisust ja nende adressaatide hulka, kellele delegeeritud otsus on vaja saata.
            
         
               (4)
            
            
               EKP järelevalvenõukogu esimehega on konsulteeritud tööüksuste juhtide üle, kellele tuleks delegeerida volitused võtta vastu järelevalve alla kuuluvate üksuste olulisust käsitlevaid otsuseid,
            
         ON VASTU VÕTNUD KÄESOLEVA OTSUSE:
   Artikkel 1
   Delegeeritud otsused, millega määratakse järelevalve alla kuuluva üksuse olulisuse liigitus järelevalve alla kuuluvas olulises grupis või muudetakse järelevalve alla kuuluva olulise üksuse nime
   Delegeeritud otsuseid võtab vastavalt otsuse (EL) 2017/934 (EKP/2016/41) artikli 3 lõigetele 1, 2 ja 4 vastu üks järgmistest tööüksuste juhtidest:
   
               a)
            
            
               I mikrotasandi usaldatavusjärelevalve peadirektoraadi peadirektor, kui asjaomase järelevalve alla kuuluva üksuse või grupi järele valvab I mikrotasandi usaldatavusjärelevalve peadirektoraat;
            
         
               b)
            
            
               II mikrotasandi usaldatavusjärelevalve peadirektoraadi peadirektor, kui asjaomase järelevalve alla kuuluva üksuse või grupi järele valvab II mikrotasandi usaldatavusjärelevalve peadirektoraat; või
            
         
               c)
            
            
               peadirektori äraoleku korral asjaomase peadirektori asetäitja.
            
         Artikkel 2
   Delegeeritud otsused, millega lõpetatakse järelevalve alla kuuluva olulise üksuse või järelevalve alla kuuluva olulise grupi liigitamine oluliseks
   Delegeeritud otsused vastavalt otsuse (EL) 2017/934 (EKP/2016/41) artikli 3 lõikele 3 võtab vastu III mikrotasandi usaldatavusjärelevalve peadirektoraadi peadirektor või tema äraolekul peadirektori asetäitja ning üks järgmistest tööüksuste juhtidest:
   
               a)
            
            
               I mikrotasandi usaldatavusjärelevalve peadirektoraadi peadirektor, kui asjaomase järelevalve alla kuuluva üksuse või grupi järele valvab mikrotasandi usaldatavusjärelevalve peadirektoraat;
            
         
               b)
            
            
               II mikrotasandi usaldatavusjärelevalve peadirektoraadi peadirektor, kui asjaomase järelevalve alla kuuluva üksuse või grupi järele valvab II mikrotasandi usaldatavusjärelevalve peadirektoraat; või
            
         
               c)
            
            
               peadirektori äraoleku korral asjaomase peadirektori asetäitja.
            
         Artikkel 3
   Jõustumine
   Käesolev otsus jõustub kahekümnendal päeval pärast selle avaldamist Euroopa Liidu Teatajas.
   
      Frankfurt Maini ääres, 23. mai 2017
      
         
            EKP president
         
         Mario DRAGHI
      
   
   
      (1)  Vt käesoleva Euroopa Liidu Teataja lk 14.
   
      (2)  Vt käesoleva Euroopa Liidu Teataja lk 18.
   
      (3)  EÜT L 80, 18.3.2004, lk 33.